भाभी के हत्यारे को उम्र कैद की मिली सजा, 2011 में की थी हत्या
गिरिडीहव्यवहार न्यायालय के जिला एवं अपर सत्र न्यायधीश प्रथम प्रदीप कुमार चौबे की अदालत ने सोमवार को पीरटांड़ थाना क्षेत्र के घोरबाद के रहने वाले पांचू साव को आपसी विवाद में अपनी भाभी फुलवा देवी की हत्या के आरोप में अदालत ने उम्र कैद की सजा सुनाई है। साथ ही 10 हजार रुपया जुर्माना भी लगाया है। जुर्माना की रकम नहीं देने पर अतिरिक्त 1 साल की सजा आरोपी को भुगतना पड़ेगा। मामले में कुल 14 आरोपी बनाया गया था। जिसमें 4 मार्च को कोर्ट ने 13 आरोपियों को साक्ष्य के अभाव में बरी कर दिया था। वहीं अपनी भाभी के हत्यारे पांचू को हत्या के अारोप में दोषी पाकर जेल भेज दिया था और सजा के बिंदु पर सुनवाई के लिए सोमवार की तिथि अदालत ने मुकर्रर की थी। पीरटांड़ थाना के केस आईओ ने 6 मार्च 2011 को आरोपी मंगल साव, पांचू साव, संजय साव, बासुदेव साव, नकुल साव, गोपाल साव, सुरेन्द्र साव, जितन साव, शनिचर साव, कुंजिया देवी, कलावती देवी, उषा देवी और पेड़िया देवी के विरुद्ध अदालत में आरोप पत्र समर्पित किया था।
इस तरह हुई थी हत्या
1मार्च 2010 को मृतिका पानी लाने चापाकल पर गई। सभी आरोपी छोटे देवर पांचू साव के घर में छिपे थे। मौका मिलते ही पांचू साव ने उस पर तीर और ईंट पत्थर से हमला कर तीर चलाया।
सजायाफ्ता अपराधी।
hin_Deva hin_Deva hin_Deva hin_Deva bho_Deva